Diari Oficial de la Generalitat Valenciana


Sumari del DOGV 8541, del 06-05-2019 (2019/4139)

RESOLUCIÓ de 29 de març de 2019, de la Subdirecció General de Relacions Laborals, per la qual es disposa el registre i publicació de l'Acord de 21 de desembre de 2018, de la Comissió d'Interpretació, Vigilància i Estudi (CIVE), del II Conveni col·lectiu per al personal laboral de l'Administració de la Generalitat, d'adhesió al Decret 211/2018, de 23 de novembre, del Consell, pel qual es regula el sistema de carrera professional horitzontal i l'avaluació de l'exercici, del personal funcionari de l'Administració de la Generalitat (Codi 08671071039404).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8541

Data del DOGV
:   06-05-2019

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2019/4139


Data del document
:   29-03-2019

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * personal contractat
    * conveni col·lectiu

RESOLUCIÓ de 29 de març de 2019, de la Subdirecció General de Relacions Laborals, per la qual es disposa el registre i publicació de l'Acord de 21 de desembre de 2018, de la Comissió d'Interpretació, Vigilància i Estudi (CIVE), del II Conveni col·lectiu per al personal laboral de l'Administració de la Generalitat, d'adhesió al Decret 211/2018, de 23 de novembre, del Consell, pel qual es regula el sistema de carrera professional horitzontal i l'avaluació de l'exercici, del personal funcionari de l'Administració de la Generalitat (Codi 72769575939126). [2019/4139]  
  
Vist el text de l'Acord de la Comissió d'Interpretació, Vigilància i Estudi (CIVE) del II Conveni Col·lectiu per al Personal Laboral de l'Administració de la Generalitat, d'adhesió al Decret 211/2018, de 23 de novembre, del Consell, pel qual es regula el sistema de carrera professional horitzontal i l'avaluació de l'exercici, del personal funcionari de l'Administració de la Generalitat, subscrit a València, el dia 21 de desembre de 2018, per les representacions de l'Administració de la Generalitat i de les organitzacions sindicals Unió General de Treballadors del PV (UGT-PV) i Comissions Obreres del PV (CCOO-PV), com a integrants de la CIVE, i la central Sindical Independent i de Funcionaris (CSIF), per ostentar la condició de representativa en l'àmbit del personal laboral de l'Administració de la Generalitat, i de conformitat amb el que disposa l'art. 90, apartats 2 i 3, del Reial decret legislatiu 2/2015, de 23 d'octubre, pel qual s'aprova el text refós de la Llei de l'Estatut dels Treballadors, l'article 2 del Reial decret 713/2010, de 28 de maig, sobre registre i depòsit de convenis i acords col·lectius de treball i l'article 4.3 de l'Ordre 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, d'acord amb allò que s'ha establit per l'article 51.1 de l'Estatut d'Autonomia de la Comunitat Valenciana i el Decret 104/2017, de 21 de juliol, del Consell, pel qual s'aprova el reglament orgànic i funcional de la conselleria d'economia sostenible, sectors productius, comerç i treball, aquesta Subdirecció General de Relacions Laborals, resol:  
  
Primer  
Ordenar la seua inscripció en el Registre de la Comunitat Valenciana de Convenis i Acords Col·lectius de Treball, amb notificació a la Comissió Negociadora, i depòsit del text de l'acord.  
  
Segon  
Disposar la seua publicació en el Diari Oficial de la Generalitat Valenciana.  
  
València, 29 de març de 2019.- El subdirector general de Relacions Laborals: Juan Ignacio Soler Tormo.  
  
  
Acord de la Comissió d'Interpretació, Vigilància i Estudi del II Conveni Col·lectiu i del sindicat que ostenta la condició de representatiu en l'àmbit del personal laboral de l'Administració de la Generalitat, d'adhesió al Decret 211/2018, de 23 de novembre, del Consell, pel qual es regula el sistema de carrera professional horitzontal i l'avaluació de l'exercici, del personal funcionari de l'Administració de la Generalitat  
  
Reunides a València, a 21 de desembre de 2018, en l'àmbit de la Comissió d'Interpretació, Vigilància i Estudi del II Conveni Col·lectiu (CIVE), les representacions de l'Administració de la Generalitat i de les organitzacions sindicals Unió General de Treballadors del P.V. (UGT-PV) i Comissions Obreres del P.V. (CCOO-PV), com a integrants de la CIVE i la Central Sindical Independent i de Funcionaris (CSIF), per ostentar la condició de representativa en l'àmbit del personal laboral de l'Administració de la Generalitat, de conformitat amb el que es disposa en l'article 7.2 de la Llei orgànica 11/1985, de 2 d'agost, de Llibertat Sindical; i de conformitat amb el que s'estableix en l'article 38.8 Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat públic, així com l'article 83.3 del Reial decret legislatiu 2/2015, de 23 d'octubre, pel qual s'aprova el text refós de la Llei de l'Estatut dels Treballadors, i l'article 2 in fine i article 4 del vigent Conveni Col·lectiu.  
Manifesten  
El 12 de novembre de 2014, en el si d'aquesta Comissió, es va aconseguir l'Acord pel qual s'interpretava i desenvolupava l'article seté, punt 4, del vigent Conveni Col·lectiu, sobre carrera professional horitzontal i avaluació de l'exercici. En el mateix es va acordar l'adhesió al que s'estableix en el Decret 186/2014, de 7 de novembre, del Consell, pel qual es regula el sistema de carrera professional horitzontal i l'avaluació de l'exercici del personal funcionari de carrera de l'Administració de la Generalitat, així com a les corresponents normes i mesures de desenvolupament d'aquest decret, en el marc de l'establit en la normativa vigent, per a la seua aplicació al personal laboral fix gestionat per la direcció general competent en matèria de funció pública.  
L'esmentat Decret 186/2014, de 7 de novembre, va ser modificat, posteriorment, pel Decret 93/2017, de 14 de juliol, del Consell, al qual es va adherir igualment la CIVE, mitjançant Acord de 24 de juliol de 2017.  
La Sentència núm. 803/2015, de 21 de desembre, del Tribunal Superior de Justícia de la Comunitat Valenciana, confirmada per la Sentència del Tribunal Suprem 402/2017, de 8 de març, estima parcialment el recurs interposat per l'Associació d'interins de la Generalitat contra el Decret 186/2014, de 7 de novembre, del Consell, declarant la nul·litat de determinats articles i disposicions d'aquest, quan exclouen al personal funcionari interí amb més de cinc anys d'antiguitat, de la possible percepció del complement retributiu de carrera professional. En el mateix sentit conclouen les posteriors sentències del Tribunal Superior de Justícia de la Comunitat Valenciana 175/2017, de 29 de març i 213/2017, de 21 d'abril, ambdues fermes per no haver sigut recorregudes.  
Per a acomplir l'execució d'aquestes sentències, s'ha aprovat el Decret 211/2018, de 23 de novembre, del Consell, pel qual es regula el sistema de carrera professional horitzontal i l'avaluació de l'exercici, del personal funcionari de l'Administració de la Generalitat (DOGV 10.12.2018, núm. 8440). En ell es dona al personal funcionari interí el mateix tractament que se li va donar al personal funcionari de carrera, això comporta el manteniment dels efectes econòmics i administratius previstos en els dos decrets que es deroguen amb aquest decret.  
Per tot això, aquesta Comissió considera necessari aconseguir un acord que permeta l'aplicació la carrera professional horitzontal, així com l'avaluació de l'exercici, a tot el personal laboral, per la qual cosa les parts signatàries,  
  
ACORDEN  
  
Primer  
Adherir-se al que s'estableix en el Decret 211/2018, de 23 de novembre, del Consell, pel qual es regula el sistema de carrera professional horitzontal i l'avaluació de l'exercici, del personal funcionari de l'Administració de la Generalitat, així com a les corresponents normes i mesures de desenvolupament d'aquest decret que es dicten en el marc que s'estableix en la normativa vigent.  
  
Segon  
El present Acord serà aplicable al personal laboral gestionat per la direcció general competent en matèria de funció pública.  
  
Tercer  
El present acord entrarà en vigor el dia de la seua signatura i es remetrà a l'oficina pública competent per a la seua publicació en el Diari Oficial de la Generalitat Valenciana.  
  
València, 21 de desembre de 2018  
  
Per la Generalitat, la directora general de Funció Pública, presidenta de la CIVE. Eva Coscollá Grau  
  
Per les organitzacions sindicals:  
Per UGT-PV: Francisco Chapa Nebreda  
Per CCOO-PV: José Cloquell Mascarell  
Per CSIF: Julio Tamayo Muñoz